Die historiese middestad van Eltville am Rhein
Bynaam: Stad van wyn en rose
Koördinate: 50°2′N 08°07′O﻿ / ﻿50.033°N 8.117°O﻿ / 50.033; 8.117
46,77 km² (18,1 vk m)
16 809[1]
359,4/km² (930,8/myl2)
65343-65347
06123 (Hattenheim: 06723)
Webwerf: www.eltville.de
Eltville am Rhein [ˈɛltvɪlə] is die oudste en grootste nedersetting in die Rheingau-streek en die administratiewe distrik Rheingau-Taunus-Kreis in die Duitse deelstaat Hesse. Bekend as die "Stad van wyn, vonkelwyn en rose" en die Gutenbergstadt , is Eltville 'n rustige klein stad wat regstreeks aan die Rynoewer geleë is en sy geskiedenis tot die Romeinse tydperk kan terugvoer toe dit as Alta Villa gestig is.
Later het Eltville 'n Frankiese nedersetting en die setel van 'n koningshof geword waar Boudewyn van Trier in 1330 met die bou van 'n kasteel begin het. Twee jaar later het keiser Lodewyk van Beiere stadsregte aan Eltville gegee. Ná Boudewyn se afsterwe in 1348 het die kasteel as die gunsteling-somerwoning van die keurvorste van Mainz gedien.
Eltville word ook met die vroeë geskiedenis van die drukkuns verbind. Op 17 Januarie 1465 het aartsbiskop en keurvors Adolf II van Nassau hier Johannes Gutenberg, die uitvinder van die drukpers, tot hofedelman verhef en 'n lyfrente aan hom toegeken wat belastingvryheid en kleding asook jaarliks 2 180 liter graan en 2 000 liter wyn ingesluit het. Gutenberg kon hierdie voorreg nog drie jaar lank geniet voordat hy in 1468 in Mainz oorlede is.
Ontsluit van "https://af.wikipedia.org/w/index.php?title=Eltville_am_Rhein&oldid=1342078"	Kategorie: Nedersettings in Hesse	Navigasie-keuseskerm
CebuanoDeutschEnglishEsperantoEspañolفارسیSuomiFrançaisHrvatskiMagyarItalianoҚазақшаBahasa MelayuNederlandsPolskiRomânăРусскийSrpskohrvatski / српскохрватскиСрпски / srpskiSvenskaKiswahiliTürkçeУкраїнськаVolapükWinaray中文	Wysig skakels	Die bladsy is laas op 1 April 2015 om 06:56 bygewerk.